Diari Oficial de la Generalitat Valenciana


Sumari del DOGV 4811, del 03-08-2004 (2004/7484)

Actuacions de juí verbal número 94/1993. Cèdula de notificació.
---------------------------------------------------------------

### Dades del document

Número de DOGV
:   4811

Data del DOGV
:   03-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7484


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí verbal número 94/1993. Cèdula de notificació. [2004/Q7484]
  
Procediment: assumpte civil 94/1993.
  
María Teresa Esteve Ramos, secretària del Jutjat de Primera Instància número 4 de València, fa saber:
  
Que en este jutjat se seguix procediment de juí verbal (antiga llei) 94/1993, a instància de Diego L. Martínez Aparisi contra Óscar Cubillo Sánchez, Consorcio de Compensación de Seguros, Juan V. Siracusa Martí, María Josefa Siracusa Martí, Winterthur, La Unión Alcoyana i Ambulacias Tarín.
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 12 de novembre de 1996
  
Manuel José López Orellana, magistrat jutge del Jutjat de Primera Instància número 4 d'esta ciutat, ha vist les presents actuacions de juí verbal, sobre danys derivats d'accident de trànsit número 94/1993, promogudes per Diego Luis Martínez Aparisi, representat pel procurador Onofre Marmaneu Laguía, assistit del lletrat José Manuel Pérez Escrivá, contra Óscar Cubillo Sánchez, Consorcio de Compensación de Seguros, este darrer representat per l'advocat de l'estat, Juan Vicente Siracusa Martí, Josefa Siracusa Martí, representada esta darrera per la procuradora la senyora Esteban Álvarez, i contra Ambulancias Tarín, representada per la procuradora la senyora Esteban Álvarez, al qual se li van acumular les actuacions seguides al Jutjat de Primera Instància número 11 de València, amb el número 106/1993, seguides a instància de Sociedad Suiza de Seguros contra Accidentes Winterthur, representada pel procurador el senyor Recuenco Gómez, Óscar Cubillo Sánchez, Consorcio de Compensación de Seguros i Unión Alcoyana, així com també les seguides al Jutjat de Primera Instància número 17 de València, amb el número 192/1993, a instàncies de María José Siracusa Martí, contra Óscar Cubillo Sánchez i Consorcio de Compensación de Seguros, sobre reclamació de quantitat derivada d'accidents de trànsit.
  
Decisió
  
1. Que amb l'estimació parcial de la demanda inicial interposada pel procurador Onofre Marmaneu Laguía, en nom i representació de Diego Luis Martínez Aparisi, condemne els demandats pel mateix, Óscar Cubillo Sánchez i el Consorcio de Compensación de Seguros, este darrer representat per l'advocat de l'estat, perquè tan prompte siga ferma la present resolució paguen, de forma conjunta i solidària, a l'actor, la suma de noranta-cinc mil setanta-huit (95.078) pessetes, i interessos legals d'esta quantitat que cal computar des de la data de la sentència, incrementats en dos punts, i fins al pagament total. Treta la franquícia de l'organisme públic a què es fa referència de 70.000 pessetes. I absolc de totes les peticions contra ells adreçades a la resta de demandats: Juan Vicente i María Josefa Siracusa Martí, representada esta darrera per la procuradora María Ángeles Esteban Álvarez, i les mercantils Ambulancias Tarín, SL, i Winterthur, representades pel procurador Higinio Recuenco Gómez, i La Unión Alcoyana, també representada per la procuradora la senyora Esteban Álvarez. Amb imposició de les costes del procediment al senyor Cubillo Sánchez, tretes les relatives a demandar el Consorcio de Compensación de Seguros sobre les quals no s'hi pot fer pronunciament, i a demandar els absolts, que seran a compte de l'actor indicat.
  
2. Que amb l'estimació parcial de la demanda interposada pel procurador el senyor Recuenco Gómez, en nom i representació de Winterthur, que va donar origen al juí verbal civil número 106/1993 del Jutjat de Primera Instància número 11 de València, acumulat al present, condemne els demandats en aquella el senyor Cubillo Sánchez i el Consorcio de Compensación de Seguros, perquè tan prompte siga ferma la present resolució paguen, de forma conjunta i solidària, a l'esmentada demandant, la suma de cent trenta-dos mil tres-centes huitanta-dos (132.382) pessetes, i interessos legals d'esta quantitat, que computaran des de la data de la sentència, incrementats en dos punts, i fins al pagament total; treta la franquícia a favor de l'organisme públic esmentat de 70.000 pessetes. I absolc de tots les peticions contra ells adreçades a la mercantil La Unión Alcoyana. Amb imposició de les costes generades per esta demanda, al senyor Cubillo Sánchez, tretes les relatives al Consorcio de Compensación de Seguros, sobre les quals no es fa pronunciament, i a la demandada absolta, que aniran compte de l'actora esmentada.
  
3. Que amb l'estimació parcial de la demanda interposada a instàncies de María José Siracusa Martí, que va donar origen al juí verbal civil número 192/1993, del Jutjat de Primera Instància número 17 de València, també acumulats, condemne els demandats en aquella, el senyor Cubillo Sánchez i el Consorcio de Compensación de Seguros, perquè tan prompte siga ferma la present resolució paguen, de forma conjunta i solidària, a l'esmentada demandant, la suma de tres-centes seixanta-dues mil sis-centes (362.600) pessetes, i interessos legals d'esta quantitat, que caldrà computar des de la data de la sentència, incrementats en dos punts, i fins al pagament total, treta la franquícia a favor de l'organisme públic esmentat de 70.000 pessetes. Amb imposició de les costes generades per esta demanda al senyor Cubillo Sánchez, tretes les relatives al Consorcio de Compensación de Seguros, sobre les quals no es fa pronunciament.
  
Notifiqueu la present resolució a les parts, i feu-los saber que contra esta sentència s'hi pot interposar un recurs d'apel·lació en ambdós efectes davant l'Audiència Provincial en el termini de cinc dies des del sendemà de la notificació, en la forma que disposen els articles 732 i 734.2 de la Llei d'Enjudiciament Civil; i cal acompanyar si escau el resguard de la consignació que assenyala la disposició addicional primera, punt 4, de la Llei Orgànica 3/1989, d'Actualització del Codi Penal.
  
Esta és la meua sentència, que pronuncie, mane i firme».
  
I perquè valga de notificació en forma, amb prevenció dels recursos expressats en l'esmentada resolució, a la part demandada que es troba en parador desconegut, Óscar Cubillo Sánchez, d'acord amb el que disposa l'article 164 de la Llei d'Enjudiciament Civil, s'estén el present edicte.